ముంబై, ఫిబ్రవరి 8: పెద్ద నోట్ల రద్దు నేపథ్యంలో వచ్చిన ఆంక్షలతో ఇప్పటికీ అల్లాడుతున్న ప్రజలకు మరింత ఊరట కలిగించే వార్త. సేవింగ్స్ ఖాతాల నుంచి నగదు తీసుకోవడంపై ఉన్న ఆంక్షలను రెండు దశల్లో పూర్తిగా ఎత్తివేసేందుకు రిజర్వు బ్యాంకు (ఆర్బీఐ) నిర్ణయించింది. ప్రస్తుతం వారానికి ఉన్న గరిష్ఠ వితడ్రాయల్ పరిమితిని రూ.24 వేల నుంచి మొదట రూ.50 వేలకు, ఆ తర్వాత పూర్తిగా ఎత్తివేసేందుకు నిర్ణయించినట్లు ఆర్బీఐ డిప్యూటీ గవర్నర్ ఆర్.గాంధీ బుధవారం ప్రకటించారు. ఈనెల 20 నుంచి రూ.50 వేల పరిమితి అమల్లోకి వస్తుందని తెలిపారు. మార్చి 13 నుంచి వితడ్రాయల్స్పై పరిమితిని పూర్తిగా ఎత్తివేస్తామని వెల్లడించారు. కరెంటు, క్యాష్ క్రెడిట్ ఖాతాల వితడ్రాయల్స్పై ఉన్న పరిమితులను, ఏటీఎం నుంచి నగదు వితడ్రా ఆంక్షలను ఆర్బీఐ ఫిబ్రవరి 1 నుంచి తొలగించిన సంగతి తెలిసిందే. ఇక నగదురహిత లావాదేవీల కోసం అన్ని బ్యాంకులనూ ఒకే గొడుగు కిందకు తెస్తూ రూపొందించిన భీమ్ యాప్ ద్వారా ఇప్పటి వరకు రూ.361 కోట్ల లావాదేవీలు జరిగాయని కేంద్రం వెల్లడించింది. స్కాండినేవియన్ దేశాల్లో 90 శాతం మేర డిజిటల్ లావాదేవీలు జరుగుతుండగా, మన దగ్గర అవి ఇప్పటికీ 3 శాతానికే పరిమితమయ్యాయని ప్రణాళికా శాఖ సహాయ మంత్రి రావు ఇందర్జీత సింగ్ లోక్సభకు తెలిపారు. అవి 22 శాతానికి చేరితే నల్లధనాన్ని కట్టడి చేయడం సులువవుతుందన్నారు. మరోవైపు ఐటీ అధికారుల విచక్షణాధికారాలు దుర్వినియోగం కాకుండా ఉండేందుకు ఆ శాఖ కీలక చర్యలకు శ్రీకారం చుట్టింది. శాఖ పరిధిలోని ఫీల్డ్ ఆఫీసర్లు అందరూ ఇకపై వివిధ సెక్షన్ల కింద పంపే సమన్లు, నోటీసులు, ప్రత్యేక ఆడిట్ ఉత్తర్వులన్నింటినీ డిజిటలైజ్ చేయాలని ఆదేశించింది. అంతేగాక, ఆయా నోటీసులకు వచ్చిన జవాబులను సైతం డిజిటల్ రూపంలో అప్లోడ్ చేసి భద్రపరచాలని ఐటీ శాఖ ఆదేశించింది. ఈ చర్యలు యంత్రాంగాన్ని మరింత పారదర్శకంగా ఉంచుఉందని నిపుణులుంటున్నారు!
mumbai, fibravari 8: pedda notla raddu nepathyamlo vachina aankshalato ippatikee allaadutunna prajalaku marinta oorata kaliginche vaarta. savings khatala nunchi nagadu teesukovadampai unna aankshalanu rendu dasallo puurtigaa ettivesenduku rijarvu byaanku (arbi) nirnayinchindi. prastutam vaaraaniki unna garishta vitadrayal parimitini roo.24 vela nunchi modata roo.50 velaku, aa tarvaata puurtigaa ettivesenduku nirnayinchinatlu arbi deputy gavarnar ar.gaandhi budhavaaram prakatinchaaru. eenela 20 nunchi roo.50 vela parimiti amalloki vastundani telipaaru. marchi 13 nunchi vitadrayalspai parimitini puurtigaa ettivestamani velladinchaaru. karentu, kyash credit khatala vitadrayalspai unna parimitulanu, atm nunchi nagadu vitadra aankshalanu arbi fibravari 1 nunchi tolaginchina sangati telisinde. ika nagadurahita lavadevila kosam anni byaankulanuu oke godugu kindaku testuu roopondinchina bheem yap dwara ippati varaku roo.361 kotla lavadevilu jarigayani kendram velladinchindi. scandinavian deshaallo 90 saatam mera disital lavadevilu jarugutundagaa, mana daggara avi ippatikee 3 saataanike parimitamayyaayani pranalika saakha sahaya mantri raavu indarjeeta sing loksabhaku telipaaru. avi 22 saataaniki cherithe nalladhanaanni kattadi cheyadam suluvavutundannaaru. marovaipu it adhikaarula vichakshanaadhikaaraalu durviniyogam kakunda undenduku aa saakha keelaka charyalaku srikaram chuttindi. saakha paridhilooni feald aafisarlu andaruu ikapai vividha sekshanla kinda pampe samanlu, notisulu, pratyeka audit uttarvulannintini disitalise cheyalani aadesinchindi. antegaaka, aayaa notisulaku vachina javaabulanu saitam disital roopamlo aplod chesi bhadraparachaalani it saakha aadesinchindi. ee charyalu yantraamgaanni marinta paaradarsakamgaa unchuundani nipunuluntunnaaru!